آغ‌سو رایونو

آغ‌سو رایونو — آذربایجان جومهوریتینده اینضیباطی-اراضی واحیدی. تاریخی آغ‌سو رایونو ۸ اوْکتوبر ۱۹۴۳ (میلادی)-جو ایلده تشکیل ائدیلمیش، ۴ ژانویه ۱۹۶۳ (میلادی)-جو ایلده لغو ائدیلیب کوردمیر رایونونا بیرلشدیریلمیش، ۶ ژانویه ۱۹۶۵ (میلادی)-جی ایلده آیریلاراق یئنی‌دن موستقیل رایون اوْلموش‌دور. اهالی‌سی تخمیناً ۷۷ مین نفردن عبارت اوْلان رایون اهالیسینین عۆمومی سایینین ۴۹،۱%-نی کیشیلر، ۵۰،۹%-نی قادینلار تشکیل ائدیر. اهالی‌نین ۹۹%-ی آذربایجان تورکلریدان، ۱%-ی لزگی‌‌لردن، تورکلردن عبارت‌دیر. اهالی‌نین ۲۸.۹ %-ی شهرده، ۷۱.۱ %-ی کند یئرلرینده یاشاییر. اهالی‌سینه گؤره ان بؤیوک یاشاییش منطقه‌لری آغسو شهری، گگه‌لی، کند اوبا و عرب اوشاغی کندلری‌دیر. رایون‌دا ۲.۰۶۸ نفر قاچقین و مجبوری کؤچکون مسکونلاشمیش‌دیر. بۇنلار ائرمنیستاندان، اؤزبکیستاندان و ائرمنیستان طرفیندن آذربایجانین ایشغال اوْلونموش رایونلاریندان گلن اهالیدیر. آذربایجان رایونلاری قایناقلار